

POZIV ZA PRIJAVE ZA SUDJELOVANJE
U ERASMUS+ KOMBINIRANOM INTENZIVNOM PROGRAMU MOBILNOSTI 
[bookmark: _Hlt139886436][bookmark: _Hlt139886437](BIP – BLENDED INTESIVE PROGRAMME) za 2027. GODINU
pod nazivom “Collaborative Social Work with Children, Youth and Families in the Community/ Suradnički socijalni rad s djecom, mladima i obiteljima u zajednici

Poštovane kolegice i kolege, 
[bookmark: _Hlk216953563]na temelju objavljenog poziva za BIP Erasmus+ natječaje, Pravni fakultet Sveučilišta u Zagrebu sudjelovat će kao partner u programu pod nazivom “Collaborative Social Work with Children, Youth and Families in the Community/ Suradnički socijalni rad s djecom, mladima i obiteljima u zajednici”. Koordinator programa je Fakultet za socijalni rad Sveučilišta u Ljubljani (Slovenija),  a partneri su Odjel za socijalni rad Sveučilišta za primijenjene znanosti Ede Christian, Nizozemska, Fakultet humanističkih i društvenih znanosti Tehnološkog sveučilišta za primijenjene znanosti u Augsburgu, Njemačka, Fakultet društvenih i humanističkih znanosti Tehnološkog sveučilišta u Kaunasu, Litva, te Studijski centar socijalnog rada Pravnog fakulteta Sveučilišta u Zagrebu.
Model: program se odvija u hibridnom formatu: dio nastave u virtualnom obliku i dio nastave u obliku fizičke mobilnosti (studenti sudjeluju obavezno u oba dijela nastave)
Razdoblje održavanja programa: virtualno – tijekom ljetnog semestra ak. godine 2026./2027. (TBA)., fizički – 5 dana mobilnosti od 10. svibnja do 14. svibnja 2027. 
Mjesto održavanja fizičke mobilnosti: Ljubljana, Slovenija 
ECTS bodovi: Studenti će za uspješno sudjelovanje u programu steći 3 ECTS boda.
Opis programa: 
U sklopu petodnevnog fizičkog programa, obradit će se teme utemeljene na socijalno-konstrukcionističkoj epistemologiji te na razumijevanju djece, mladih i obitelji kao sustava koji su relacijski, društveno, kulturno i ekološki uvjetovani. Pritom će se pozornost posvetiti načinima na koje društveni, ekonomski, obrazovni, kulturni, etnički, rodni, generacijski, vjerski, politički i drugi kontekstualni čimbenici mogu doprinijeti kako psihosocijalnim teškoćama, tako i resursima, otpornosti i podršci koji su dostupni djeci, mladima i obiteljima. O konkretnim temama, nastavnim metodama, studentskim zadacima i raspodjeli odgovornosti partnerske će institucije zajednički odlučiti i raspored sastaviti naknadno.
Tijekom virtualne mobilnosti koja prethodi fizičkoj komponenti, nastavnici sudjeluju u redovnim, a studenti u povremenim pripremnim virtualnim sastancima. Tijekom fizičkog dijela studenti aktivno sudjeluju u oblikovanju programa, a nekoliko tjedana nakon završetka mobilnosti provodi se online sastanak za evaluaciju i nastavak aktivnosti nekoliko tjedana nakon fizičke mobilnosti. Sudjelovanje u obje komponente (i fizičkoj i virtualnoj) preduvjet su za uspješni završetak programa i ostvarivanje 3 ECTS boda.
Financiranje - studenti:
Sukladno pravilima poziva, izabrani studenti dobivaju 79 EUR po danu fizičke mobilnosti (pokrivaju se i 2 dodatna dana za putovanje).  Studenti u određenim okolnostima imaju pravo na dodatnu financijsku potporu povrh osnovne financijske potpore, više informacija ovdje (str. 6. natječaja). Posebno skrećemo pozornost da moguće ostale troškove studenti snose sami (program sufinancira sudjelovanje, ne pokrivaju se nužno svi troškovi).

PRIJAVA ZA SUDJELOVANJE -  rok za prijave je 15. listopada 2026. godine.
Studenti
Uvjeti za studente:
· status studenta 4. godine na studiju socijalnog rada
· dobro poznavanje engleskog jezika (što znači: mogućnost praćenja nastave na engleskom jeziku te aktivnog sudjelovanja u raspravi i izradi grupnih zadataka na engleskom jeziku)
· motivacijsko pismo (do 500 riječi, s fokusom na dosadašnje iskustvo na temu socijalnog rada s obitelji i njegov značaj  za studenta te kojim svojim kompetencijama i resursima, osobnim i profesionalnim, student misli  da bi  mogao doprinijeti radu ovog BIP-a)
· iskustvo volontiranja u području teme kojom se bavi ovaj BIP bit će prednost (molimo priložiti dokaz o tome)
· prednost će imati studenti koji još nisu bili uključeni u programe mobilnosti
Ljubazno molimo zainteresirane studente da prijavnu dokumentaciju pošalju u Studentsku službu Pravnog fakulteta na elektronsku adresu: erasmus@pravo.hr, a u naziv maila obvezno naznačiti: „BIP prijava Collaborative Social Work (Ljubljana) - ime i prezime studenta“.
Prijavna dokumentacija koje se prilaže:
· ispunjen prijavni OBRAZAC  (potpisan, sken: pdf format) 
Unutar obrasca se nalazi prostor za kratko motivacijsko pismo na engleskom jeziku (max. 500 riječi).
· presliku osobnog dokumenta 
· dokaz o iskustvu volontiranja
· potvrdu o upisu i prijepisu ocjena
Povjerenstvo Fakulteta izabrat će do pet (5) studenata koji će sudjelovati u programu.
Obzirom na kratke rokove i propisan postupak odabira, molimo studente za odgovornost i prijavu samo studenata koji su zaista zainteresirani i sigurno će sudjelovati u programu (radi odustanaka mobilnosti kod BIP programa čak cijelom konzorciju može propasti program).
Nepravovremene prijave neće se uzimati u obzir.
Novost: Svi studenti sada imaju pravo na doprinos za putni trošak prema izračunu putne udaljenosti (distance band) za obični ili „zeleni“ način putovanja ovisno o vrsti prijevoza (više u tekstu Natječaja i u privitku 6). 
Podsjećamo da studenti uz osnovnu financijsku potporu imaju mogućnost dodatne financijske potpore (kategorija "studenti s manje mogućnosti" - v. privitak 3). 
Važno: Erasmus+ studentima se omogućuje mobilnost u ukupnom trajanju od 12 mjeseci fizičke mobilnosti za svaku razinu studija. BIP mobilnost ulazi u ovaj zbroj mjeseci/kvotu.

Nastavnici
Uvjeti za nastavnike
Sudjelovanje na projektu namijenjeno je nastavnicima koji se bave međunarodnim i međunarodnim kaznenim pravom te temom BIP-a u svome radu te su spremni sudjelovati u programu u ulozi predavača.
Prijava za sudjelovanje – obvezna prijavna dokumentacija:
· preslika osobnog dokumenta te 
· kratko motivacijsko pismo na engleskom jeziku o interesu za sudjelovanjem, u duljini do 250 riječi
Molimo zainteresirane nastavnike da prijavnu dokumentacijom pošalju Uredu za međunarodnu suradnju i projekte putem e-maila (imo@pravo.hr), u naziv maila obvezno naznačiti: „BIP prijava Collaborative Social Work (Ljubljana) - ime i prezime nastavnika“.
Povjerenstvo Fakulteta izabrat će tri (3) nastavnika koji će sudjelovati u programu.

Više informacija o Erasmus+ BIP programima možete pročitati ovdje. 


U Zagrebu, 6.10.2026.
Ured za međunarodnu suradnju i projekte
Studentska služba
Pravni fakultet Sveučilišta u Zagrebu

